text: Farlig cocktail: Politiet fandt både fyrværkeri og narko hos 28-årig
  21 december 2016 kl. 11.32
  Ved en ransagning tirsdag hos en 28-årig mand i Horsens fandt politiet både en mængde fyrværkeri over den tilladte grænse og flere forskellige stoffer.
  Ved ransagningen var den 28-årige i besiddelse af en mængde fyrværkeri, der var over den tilladte grænse, og 705,6 gram hash, 1,5 gram kokain samt 12,8 gram skunk. 
  - Vi kan ikke understrege nok, hvor farligt det kan være, og når man vælger at opbevare større mængder af fyrværkeri, så gambler man både med sit eget og andres liv, siger vicepolitiinspektør Carit Andersen i en advarsel på Twitter fra Sydøstjyllands Politi.
   Den 28-årige kan se frem til flere narko-sigtelser foruden sigtelserne for opbevaring af den store mængde fyrværkeri.
  - Udover at holde sig fra ulovligt fyrværkeri  skal man også holde sig fra at lave sit eget hjemmelavede fyrværkeri. Det er også hamrende farligt, understreger vicepolitiinspektør Carit Andersen.
  Fyrværkeri – 28-årig sigtet for opbevaring af større mængde fyrværkeri https://t.co/ir4M9Zougf pic.twitter.com/lcNWCByZ3o
  
  